पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते कोरोना संक्रमण को देखते हुए लोगों में अपने स्वास्थ्य के प्रति जागरूकता बढ़ी है। मास्क, सैनिटाइजर के अलावा आयुर्वेदिक दवाईयों की मांग बढ़ी है। इसमें सबसे ज्यादा मांग अश्वगंधा, गिलोय, आयुष काढ़ा के साथ इम्युनिटी बूस्टर की है। हालात है कि बाजार में दवाईयों की कमी होने लगी है।
पोस्ट ऑफिस चौराहा स्थित दवाई दुकान के संचालक के अनुसार एक माह के दौरान इम्युनिटी बूस्टर दवाईयों की मांग में 50 से 60 प्रतिशत तक का इजाफा हुआ है। इसके साथ ही फेफड़े व हृदय को स्वस्थ रखने व बुखार की दवाइयां भी लोग ले जा रहे हैं।
एक अन्य मेडिकल दुकान संचालक के अनुसार मास्क व सैनिटाइजर के साथ रोग प्रतिरोधक क्षमता बढ़ाने के लिए विटामिन सी, मल्टीविटामिन, च्यवनप्राश आदि की बिक्री भी बढ़ी है।
इम्युनिटी बढ़ाने के लिए लोग आयुष काढ़ा का अधिक उपयोग करते है। इससे बवासीर, नाक से खून बहाना आदि समस्या हो रही है। आयुर्वेदिक चिकित्सक डॉ. संतोष माैर्य ने कहा चिकित्सक की सलाह पर ही दवाई लेना चाहिए। दवाई का पेय पदार्थ के रूप में उपयोग नहीं होना चाहिए। रोजाना एक कप अच्छी उबली चाय में एक चुटकी काढ़े का उपयोग किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn